Salmas şəhristanı
Salmas (və ya Səlmas) şəhristanı — İranın Qərbi Azərbaycan ostanının (vilayətinin) 14 şəhristanından biri. Şəhristanın inzibati mərkəzi Salmas / Səlmas şəhəridir. Türkiyə Cümhuriyyətinin Van eli ilə həmsərhəddir. 2006-cı ildə aparılmış əhalinin siyahıya alınmasının nəticələrinə görə şəhristanın əhalisi 180,708 nəfər (kişilər: 91,796 nəfər — qadınlar: 88,912 nəfər) olmuşdur. Salmas şəhristanında əsasən azərbaycan türkləri və qismən kürdlər yaşayırlar. Çəhriq kəndistanı: İranica ensiklopediyasına əsasən: Kuhsər bəxşinin Çəhriq kəndistanında 35 kənd yerləşir, bu kəndlərin əhalisi elliklə etnik kürdlərdən ibarətdir. Bu insanlar kürd dilinin kurmanci ləhçəsinin şəqqaq şivəsində danışırlar. Belə ki, kəndlərin əhalisi şəqqaq tayfasının avdoyi qəbiləsinə mənsubdurlar. Dinləri islam, təriqətləri sünnilikdir (şafi qolu). 1966-cı il siayahıya alınmasına əsasən dehistanda 5,348 nəfər əhali yaşamışdır. Dehistanın əsas kəndi və inzibati mərkəzi adını daşıdığı Çəhriq kəndidir. Çəhriq kəndi Salmas şəhərindən 20 km cənub-qərbdə yerləşir. 1956-cı il siyahıya alınmasına əsasən kənddə 185 nəfər əhali yaşamışdır. Kürəsünni kəndləri: Şəkəryazı, İstisu, Kaniyan, Vərdan, Alasürmə, Şirəki, Silav, Hödər, Hakveran(Haqveran), Çiçək və Mafkəndi, Rikava, Sərəmerih, Şeydan, Gulan, Yengicə, Ağziyarət ve Şurik .